2020. gada 22. decembrī Saistošie noteikumi Nr.SN\_\_\_\_\_/2020

Apstiprināti ar Olaines novada domes 2020.gada 22.decembra sēdes lēmumu (18.prot., \_\_\_.p.)

**Grozījumi Olaines novada domes saistošajos noteikumos Nr.SN2/2017 "Par interešu izglītības un pieaugušo neformālās izglītības programmu licencēšanu"**

*Izdoti saskaņā ar likuma "Par pašvaldībām" 43.panta trešo daļu*

Izdarīt Olaines novada domes saistošajos noteikumos Nr.SN2/2017 "Par interešu izglītības un pieaugušo neformālās izglītības programmu licencēšanu" šādus grozījumus:

1. Izteikt 4. punktu šādā redakcijā:

“4. Pašvaldībai adresēto pieteikumu (Pielikums Nr.2) licences saņemšanai jāiesniedz Olaines novada Valsts un pašvaldības vienotajā klientu apkalpošanas centrā (Zemgales ielā 33, Olainē, Olaines novadā, 1.stāvā) vai e-pastā: [pasts@olaine.lv](mailto:pasts@olaine.lv) (apstiprina ar e-parakstu).”

1. Papildināt 5.punktu ar 5.4. apakšpunktu šādā redakcijā:

“5.4. izziņu no Iekšlietu ministrijas Informācijas centra Sodu reģistra saskaņā ar Bērnu tiesību aizsardzības likuma 72.panta piekto daļu konkrētai fiziskai personai, kas īsteno interešu izglītības programmu bērniem un jauniešiem, izņemot Pašvaldības dibināto izglītības iestāžu pedagoģiskos darbiniekus.”

1. Papildināt 6.punktu ar 6.4. apakšpunktu šādā redakcijā:

“6.4. izziņu no Iekšlietu ministrijas Informācijas centra Sodu reģistra saskaņā ar Bērnu tiesību aizsardzības likuma 72.panta piekto daļu konkrētai fiziskai personām, kas īsteno interešu izglītības programmas bērniem un jauniešiem, izņemot Pašvaldības dibināto izglītības iestāžu pedagoģiskos darbiniekus.”

1. Izteikt 11. punktu šādā redakcijā:

“11. Komisijas sēdes notiek katra mēneša otrajā nedēļā. Informāciju par Komisijas sēdes datumu publicē tīmekļa vietnes [www.olaine.lv](http://www.olaine.lv) sadaļā “Interešu izglītība” 14 (četrpadsmit) kalendārās dienas pirms plānotā Komisijas sēdes datuma.”

1. Izteikt Pielikumu Nr.2 šādā redakcijā:

Pielikums Nr.2

Olaines novada pašvaldībai

Zemgales iela 33, Olaine,

Olaines novads, LV-2114

pasts@olaine.lv

/Pieteicēja vārds, uzvārds, juridiskai personai – nosaukums, ieņemamais amats/

**PIETEIKUMS**

Lūdzu izsniegt licenci pieaugušo neformālās izglītības/  interešu izglītības programmai (programmām):

/nosaukums/

/nosaukums/

/nosaukums/

/nosaukums/

Fiziskās personas vārds, uzvārds /

juridiskās personas nosaukums

Personas kods / reģistrācijas numurs

Deklarētā dzīves vietas adrese/

organizācijas juridiskā adrese

Programmas realizēšanas vieta

Kontaktpersona (pilnvarotā persona)

Tālruņa Nr.

e-pasta adrese

Sniegto ziņu pareizību

apstiprinu ar parakstu

Priekšsēdētājs A. Bergs

**Olaines novada domes 2020.gada 22.decembra saistošo noteikumu Nr.SN\_\_\_ /2020**

**„Grozījumi Olaines novada domes saistošajos noteikumos Nr. SN2/2017**

**“Par interešu izglītības un pieaugušo neformālās izglītības programmu licencēšanu””**

**paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības   pamatojums | Saistošo noteikumu grozījumi nepieciešami saskaņā ar Bērnu tiesību aizsardzības likuma 72.panta piekto daļu, kas nosaka, ka personām, kas īsteno interešu izglītības programmu bērniem un jauniešiem, ir jāiesniedz izziņu no Iekšlietu ministrijas Informācijas centra Sodu reģistra.  Tāpat saistošie noteikumi tiek precizēti ar Olaines novada Valsts un pašvaldības vienotā klientu apkalpošanas centra nosaukumu un papildināti ar komisijas sēdes izziņošanas kārtību un Olaines novada pašvaldības juridisko adresi un e-pastu. |
| 1. Īss projekta satura izklāsts | Saistošie noteikumi un to grozījumi nosaka kārtību, kādā pašvaldība interešu izglītības un pieaugušo neformālās izglītības programmu īstenošanai izsniedz licences, atsaka to izsniegšanu kā arī nosaka kārtību kādā tiek anulētas licences.  Noteikumos atrunātā kārtība nodrošinās vienlīdzīgas prasības visiem licences pieprasītājiem. |
| 1. Informācija par plānoto   projekta ietekmi uz  pašvaldības budžetu | Saistošo noteikumu grozījumu īstenošanai nav ietekmes uz pašvaldības budžetu. |
| 1. Informācija par plānoto   projekta ietekmi uz  uzņēmējdarbības vidi  pašvaldības teritorijā | Saistošo noteikumu grozījumu tiesiskais regulējums attiecas uz fiziskām un juridiskām personām, kuras vēršas pašvaldībā licences saņemšanai interešu izglītības un pieaugušo neformālās izglītības programmas īstenošanai. |
| 1. Informācija par   administratīvajām procedūrām | Kontroli par saistošo noteikumu un to grozījumu izpildi veiks Olaines novada pašvaldības interešu izglītības un pieaugušo neformālās izglītības programmu licencēšanas komisija. |
| 1. Informācija par   konsultācijām  ar privātpersonām | Saistošo noteikumu grozījumu izstrādes gaitā nav notikušas konsultācijas ar privātpersonām. |

Domes priekšsēdētājs A. Bergs